**Nagykároly története**

Nagykároly ([románul](https://hu.wikipedia.org/wiki/Rom%C3%A1n_nyelv): Carei, korábban Careii Mari, [németül](https://hu.wikipedia.org/wiki/N%C3%A9met_nyelv): Großkarol, [jiddisül](https://hu.wikipedia.org/wiki/Jiddis_nyelv) Krole, Kruli) [megyei jogú város (municípium)](https://hu.wikipedia.org/wiki/Munic%C3%ADpium_(Rom%C3%A1nia)) [Romániában](https://hu.wikipedia.org/wiki/Rom%C3%A1nia), [Szatmár megyében](https://hu.wikipedia.org/wiki/Szatm%C3%A1r_megye" \o ").

[Szatmárnémetitől](https://hu.wikipedia.org/wiki/Szatm%C3%A1rn%C3%A9meti) 34 km-re nyugat-délnyugatra, 130 m tengerszint feletti magasságban fekszik.  
A természetes növénytakaróját jelentő mocsári erdőket a [18](https://hu.wikipedia.org/wiki/18._sz%C3%A1zad)–[19. században](https://hu.wikipedia.org/wiki/19._sz%C3%A1zad) pusztították ki. Határának ma 73%-a szántó, 9%-a legelő és 3%-a rét. Talaja északon és keleten fekete [öntéstalaj](https://hu.wikipedia.org/w/index.php?title=%C3%96nt%C3%A9stalaj&action=edit&redlink=1), nyugaton és délen [csernozjom](https://hu.wikipedia.org/wiki/Csernozjom).

Neve az ótörök eredetű [ómagyar](https://hu.wikipedia.org/wiki/Magyar_nyelv) karuly (mai karvaly) köznévből származik, valószínűleg személynévi áttétellel.

**Története**

[1264](https://hu.wikipedia.org/wiki/1264)-ben már létezett és a [Kaplon nemzetségbeli](https://hu.wikipedia.org/wiki/Kaplon_nemzets%C3%A9g" \o "Kaplon nemzetség) [Károlyi család](https://hu.wikipedia.org/wiki/K%C3%A1rolyi_csal%C3%A1d) első birtokközpontja volt. Eredeti településmagja a mai kastély és a római katolikus templom között állhatott.

[1346](https://hu.wikipedia.org/wiki/1346)-ban a Károlyiaktól szombatonként hetivásár tartására kapott engedélyt, [1387](https://hu.wikipedia.org/wiki/1387)-ben [Zsigmond királytól](https://hu.wikipedia.org/wiki/Zsigmond_magyar_kir%C3%A1ly) [ispánságot](https://hu.wikipedia.org/wiki/Isp%C3%A1n) és [pallosjogot](https://hu.wikipedia.org/wiki/Pallosjog) kapott. Ennek dacára [1398](https://hu.wikipedia.org/wiki/1398)-ban még mindössze három utcából állt. Az [1400-as években](https://hu.wikipedia.org/wiki/1400-as_%C3%A9vek) Károlyi Simon kezdte nagyobb településsé fejleszteni. [1418](https://hu.wikipedia.org/wiki/1418)-ban királyi parancs rendelte el, hogy az ideköltözött [jobbágyokat](https://hu.wikipedia.org/wiki/Jobb%C3%A1gy) földesuraik nem követelhetik vissza. [1482](https://hu.wikipedia.org/wiki/1482)-ben két országos vásár tartására nyert szabadalmat.

Károlyi Lancz László [1482](https://hu.wikipedia.org/wiki/1482)-ben kezdte építeni várkastélyát. [1526](https://hu.wikipedia.org/wiki/1526)-ban a várból indult el a Károlyiak bandériuma a [mohácsi csatába](https://hu.wikipedia.org/wiki/Moh%C3%A1csi_csata). Lakossága [1554](https://hu.wikipedia.org/wiki/1554)-ben áttért a protestáns hitre. [1567](https://hu.wikipedia.org/wiki/1567)-ben [esperese](https://hu.wikipedia.org/wiki/Esperes) aláírta a [kálvini hitvallást](https://hu.wikipedia.org/wiki/K%C3%A1lvinizmus" \o "Kálvinizmus). Református főtanodája működött. [1591](https://hu.wikipedia.org/wiki/1591)-ben református [zsinat](https://hu.wikipedia.org/wiki/Zsinat) székhelye volt, amely a [Gergely-naptár](https://hu.wikipedia.org/wiki/Gergely-napt%C3%A1r) bevezetése ellen tiltakozott.  
Károlyi Mihály [1592](https://hu.wikipedia.org/wiki/1592)-ben a török ellen a várat négy védőbástyával látta el, a vizes árkokat kiszélesítette, a megemelt védősáncot palánkokkal erősítette meg. A törökök egyszer ostromolták a várat, sikertelenül.

[1598](https://hu.wikipedia.org/wiki/1598)-ban még 276 adófizető család lakta, de a [17. században](https://hu.wikipedia.org/wiki/17._sz%C3%A1zad) a császári katonaság többszöri pusztítása nyomán népessége megcsappant. [1615](https://hu.wikipedia.org/wiki/1615)-ben [II. Mátyás](https://hu.wikipedia.org/wiki/II._M%C3%A1ty%C3%A1s_magyar_kir%C3%A1ly) és [Bethlen Gábor](https://hu.wikipedia.org/wiki/Bethlen_G%C3%A1bor) követei tanácskoztak a várban a [Szatmár](https://hu.wikipedia.org/wiki/Szatm%C3%A1rn%C3%A9meti" \o "Szatmárnémeti) vidéki ellenségeskedések megszüntetéséről. [1622](https://hu.wikipedia.org/wiki/1622)-ben ugyancsak a várban kezdte meg [II. Ferdinánd](https://hu.wikipedia.org/wiki/II._Ferdin%C3%A1nd_magyar_kir%C3%A1ly) és Bethlen Gábor a [nikolsburgi béke](https://hu.wikipedia.org/wiki/Nikolsburgi_b%C3%A9ke" \o "Nikolsburgi béke) tárgyalását.

Miután a Károlyiak a [katolikus hitre](https://hu.wikipedia.org/wiki/Katolicizmus) tértek, hosszú pereskedések kezdődtek közöttük és a város református többségű iparos és nemes lakossága között. [1649](https://hu.wikipedia.org/wiki/1649)-ben [jezsuiták](https://hu.wikipedia.org/wiki/J%C3%A9zus_T%C3%A1rsas%C3%A1ga) telepedtek le a városban.

[1703](https://hu.wikipedia.org/wiki/1703)-ban az [erdélyi](https://hu.wikipedia.org/wiki/Erd%C3%A9ly) hadjáratából visszatérő [II. Rákóczi Ferencet](https://hu.wikipedia.org/wiki/II._R%C3%A1k%C3%B3czi_Ferenc) Barkóczi Krisztina feltartóztatta, és csak férje, az időközben a [kurucok](https://hu.wikipedia.org/wiki/Kuruc) oldalára állt [Károlyi Sándor](https://hu.wikipedia.org/wiki/K%C3%A1rolyi_S%C3%A1ndor_(hadvez%C3%A9r)) parancsára nyitották meg előtte a vár kapuit. Rákóczi ezután 28 napig tartózkodott a várban, amely a továbbiakban a kurucok egyik központja lett. [1711](https://hu.wikipedia.org/wiki/1711)-ben Károlyi Sándor és [Pálffy János](https://hu.wikipedia.org/wiki/P%C3%A1lffy_J%C3%A1nos_(n%C3%A1dor)) itt kezdték meg a tárgyalásokat a [szatmári békéről](https://hu.wikipedia.org/wiki/Szatm%C3%A1ri_b%C3%A9ke). A béke után Károlyi megkezdte a település újranépesítését. Már [1712](https://hu.wikipedia.org/wiki/1712)-ben megpróbálkozott 124 [württembergi](https://hu.wikipedia.org/wiki/Baden-W%C3%BCrttemberg) sváb család letelepítésével, de ők öt év alatt szétszóródtak. [1714](https://hu.wikipedia.org/wiki/1714)-ben a [Bobáld](https://hu.wikipedia.org/w/index.php?title=Bob%C3%A1ld&action=edit&redlink=1" \o "Bobáld (a lap nem létezik))faluból [1672](https://hu.wikipedia.org/wiki/1672)-ben odaköltözött románoknak a mai Hajdúvárosban családonként 27 hold földet és hajdúszabadságot adott. [1720](https://hu.wikipedia.org/wiki/1720) körül [evangélikus](https://hu.wikipedia.org/wiki/%C3%81gostai_hitvall%C3%A1s) szlovákok és [görög katolikus](https://hu.wikipedia.org/wiki/Keleti_katolikus_egyh%C3%A1zak) [ruszinok](https://hu.wikipedia.org/wiki/Ruszinok) települtek be. [1741](https://hu.wikipedia.org/wiki/1741)-ben 49 román és 43 ruszin család lakta. [1720](https://hu.wikipedia.org/wiki/1720" \o "1720)-tól költöztek be [Galíciából](https://hu.wikipedia.org/wiki/Gal%C3%ADcia) zsidók is, akiknek már Károlyi Sándor alatt saját bírójuk volt, [1741](https://hu.wikipedia.org/wiki/1741)-ben pedig Károlyi ötven telket adományozott nekik a későbbi Zsidóköz helyén.

[1743](https://hu.wikipedia.org/wiki/1743)-tól Károlyi Ferenc családonként 30-40 holdas birtokkal és kedvezményekkel csábította a sváb telepeseket. [1744](https://hu.wikipedia.org/wiki/1744)-ben még csak hét sváb mesterember lakta. [1745](https://hu.wikipedia.org/wiki/1745) és [1747](https://hu.wikipedia.org/wiki/1747) között 31 württembergi és 31 környékbeli sváb gazda, [1748](https://hu.wikipedia.org/wiki/1748) és [1752](https://hu.wikipedia.org/wiki/1752) között 91 németországi és 38 [Szatmár vármegyei](https://hu.wikipedia.org/wiki/Szatm%C3%A1r_v%C3%A1rmegye" \o "Szatmár vármegye) sváb gazda költözött be. [1762](https://hu.wikipedia.org/wiki/1762)-ben már 132 sváb családfőt számlált. [1774](https://hu.wikipedia.org/wiki/1774)-ig újabb 17 sváb jobbágy és 49 [zsellér](https://hu.wikipedia.org/wiki/Zsell%C3%A9r) érkezett Németországból, 31 jobbágy és 19 zsellér pedig a környékről.

Először [1717](https://hu.wikipedia.org/wiki/1717)-ben a csizmadiák, szabók és szűcsök [céhe](https://hu.wikipedia.org/wiki/C%C3%A9h) alakult meg, majd [1735](https://hu.wikipedia.org/wiki/1735)-ben a tímárcéh. [1765](https://hu.wikipedia.org/wiki/1765)-ben gyógyszertárat alapítottak. [1784](https://hu.wikipedia.org/wiki/1784)-ben a városban 370 kézműves 54 különféle iparágat gyakorolt, a leghíresebbek a [gubacsapók](https://hu.wikipedia.org/w/index.php?title=Gubacsap%C3%B3&action=edit&redlink=1" \o "Gubacsapó (a lap nem létezik)) és a tímárok voltak. A céhek nemzetiségi alapon különültek el: főként kisnemesi származású magyarok voltak a csizmadiák, tímárok, gubások és szabók, svábok a kovácsok, lakatosok és kerékgyártók, szlovákok a fazekasok és kelmefestők, zsidók a pékek, mészárosok, gyertyaöntők és szappanfőzők. [1774](https://hu.wikipedia.org/wiki/1774)-ben 372 egésztelkes gazda (közülük 231 sváb), 18 örökös jobbágy, 347 zsellér (közülük 121 sváb) és 148 inquilinus lakta.

[1725](https://hu.wikipedia.org/wiki/1725)-ben a [piaristák](https://hu.wikipedia.org/wiki/Piarist%C3%A1k) gimnáziumot alapítottak; neves rektorai között: [Keszthelyi László](https://hu.wikipedia.org/wiki/Keszthelyi_L%C3%A1szl%C3%B3_(pap)), valamint [boldogfai Farkas Lajos](https://hu.wikipedia.org/wiki/Farkas_Lajos_(piarista_pap)), aki 1796 és 1799 között töltötte be ezt a tisztséget. [1754](https://hu.wikipedia.org/wiki/1754)-ben a Károlyiak védnökségével [Szatmárnémeti Pap István](https://hu.wikipedia.org/w/index.php?title=Szatm%C3%A1rn%C3%A9meti_Pap_Istv%C3%A1n&action=edit&redlink=1" \o "Szatmárnémeti Pap István (a lap nem létezik)) nyomdát állított föl Nagykárolyban. [1838](https://hu.wikipedia.org/wiki/1838)-ban Gőnyei Gábor sajtója alól került ki az első [román nyelvű](https://hu.wikipedia.org/wiki/Rom%C3%A1n_nyelv) nyomtatvány Szatmár vármegyében, Constantin Alpini [Ioan Lemenyhez](https://hu.wikipedia.org/w/index.php?title=Ioan_Lemeny&action=edit&redlink=1" \o "Ioan Lemeny (a lap nem létezik)) intézett üdvözlő versezete.

[1780](https://hu.wikipedia.org/wiki/1780)-tól [Szatmár vármegye](https://hu.wikipedia.org/wiki/Szatm%C3%A1r_v%C3%A1rmegye) székhelye. [1828](https://hu.wikipedia.org/wiki/1828)-ban 11 ezer lakosa volt, közülük 1800 zsidó. [1834](https://hu.wikipedia.org/wiki/1834)-ben [földrengés](https://hu.wikipedia.org/wiki/F%C3%B6ldreng%C3%A9s) sújtotta. [1836](https://hu.wikipedia.org/wiki/1836)-ban kaszinó, [1840](https://hu.wikipedia.org/wiki/1840)-ben aggmenház, [1845](https://hu.wikipedia.org/wiki/1845" \o "1845)-ben kórház létesült. A [19. század](https://hu.wikipedia.org/wiki/19._sz%C3%A1zad) közepén évi hét országos vásárt rendezett. A [sváb](https://hu.wikipedia.org/w/index.php?title=Szatm%C3%A1ri_sv%C3%A1bok&action=edit&redlink=1), [ruszin](https://hu.wikipedia.org/wiki/Ruszinok), [román](https://hu.wikipedia.org/wiki/Rom%C3%A1nok) és [szlovák](https://hu.wikipedia.org/wiki/Szlov%C3%A1kok) lakosság a [19. század](https://hu.wikipedia.org/wiki/19._sz%C3%A1zad) folyamán nyelvében elmagyarosodott.

[1858](https://hu.wikipedia.org/wiki/1858)-ban alapították a dohánybeváltót és a dohányfermentáló üzemet ("fábrika"), amely egészen a [20. századig](https://hu.wikipedia.org/wiki/20._sz%C3%A1zad) a város egyik fontos üzeme maradt. [1871](https://hu.wikipedia.org/wiki/1871)-ben [rendezett tanácsú város](https://hu.wikipedia.org/wiki/Rendezett_tan%C3%A1cs%C3%BA_v%C3%A1ros) címet nyert, ugyanezen évben elkészült a Nagykárolyt [Szatmárral](https://hu.wikipedia.org/wiki/Szatm%C3%A1rn%C3%A9meti) és [Debrecennel](https://hu.wikipedia.org/wiki/Debrecen" \o "Debrecen) összekötő vasútvonal ([1887](https://hu.wikipedia.org/wiki/1887)-ben ehhez csatlakozott a Nagykároly–[Sarmaság](https://hu.wikipedia.org/wiki/Sarmas%C3%A1g" \o "Sarmaság)–[Zilah](https://hu.wikipedia.org/wiki/Zilah), majd [1905](https://hu.wikipedia.org/wiki/1905)-ben a Nagykároly–[Mátészalka](https://hu.wikipedia.org/wiki/M%C3%A1t%C3%A9szalka) vasútvonal). [1887](https://hu.wikipedia.org/wiki/1887). [május 6-án](https://hu.wikipedia.org/wiki/M%C3%A1jus_6." \o "Május 6.) a város nagy része leégett, ezután alakult ki a belváros mai, rendezett képe. A híres piarista algimnázium mellett [1883](https://hu.wikipedia.org/wiki/1883)-tól leányipariskola, [1893](https://hu.wikipedia.org/wiki/1893)-tól polgári leány-, [1913](https://hu.wikipedia.org/wiki/1913)-tól pedig polgári fiúiskola is működött. [1885](https://hu.wikipedia.org/wiki/1885)-ben alapították a Nagykároly és Vidéke című politikai hetilapot, [1886](https://hu.wikipedia.org/wiki/1886)-ban a városi ipartestületet, [1900](https://hu.wikipedia.org/wiki/1900" \o "1900)-ban a Kölcsey Múzeumot, [1901](https://hu.wikipedia.org/wiki/1901)-ben a város állandó színtársulatát ([1908](https://hu.wikipedia.org/wiki/1908)-tól önálló épülettel), [1905](https://hu.wikipedia.org/wiki/1905)-ben a papírgyárat. [1904](https://hu.wikipedia.org/wiki/1904)-ben vezették be a villanyvilágítást.

A zsidóság [1869](https://hu.wikipedia.org/wiki/1869)-ben a [status quo ante](https://hu.wikipedia.org/w/index.php?title=Status_quo_ante&action=edit&redlink=1) irányzathoz csatlakozott, de közülük [1881](https://hu.wikipedia.org/wiki/1881)-ben kivált egy ortodox hitközség, amely [1883](https://hu.wikipedia.org/wiki/1883)-tól egy később híressé vált [jesivát](https://hu.wikipedia.org/w/index.php?title=Jesiva&action=edit&redlink=1" \o "Jesiva (a lap nem létezik)) is üzemeltetett. [1925](https://hu.wikipedia.org/wiki/1925)-ben az ortodox hitközségből is kivált egy [haszid](https://hu.wikipedia.org/wiki/Haszidizmus) csoport. [1934](https://hu.wikipedia.org/wiki/1934)-től két híres [jesivája](https://hu.wikipedia.org/w/index.php?title=Jesiva&action=edit&redlink=1" \o "Jesiva (a lap nem létezik)) is működött.

A román hadsereg [1919](https://hu.wikipedia.org/wiki/1919). [április 18-án](https://hu.wikipedia.org/wiki/%C3%81prilis_18.) vonult be. [1923](https://hu.wikipedia.org/wiki/1923)-ban megszüntették a piarista gimnáziumot, helyette felállították a román–magyar, majd román–német tannyelvű Vasile Lucaciu Líceumot, a polgári leányiskolát román tannyelvű algimnáziummá alakították, a polgári fiúiskolát pedig megszüntették, helyette inasiskolát hoztak létre. [1930](https://hu.wikipedia.org/wiki/1930)-ban román tanítóképző is létesült. A két világháború között a szatmári svábok "visszanémetesítése" céljából itt működött a Gau-Amt elnevezésű német propagandaegylet. [1926](https://hu.wikipedia.org/wiki/1926)-ban elveszítette megyeszékhelyi rangját és [Szilágy megyéhez](https://hu.wikipedia.org/wiki/Szil%C3%A1gy_megye) csatolták ([1968](https://hu.wikipedia.org/wiki/1968)-ban került vissza [Szatmár megyébe](https://hu.wikipedia.org/wiki/Szatm%C3%A1r_megye)).

A két világháború között új ipari üzemek alakultak. Így [1928](https://hu.wikipedia.org/wiki/1928)-ban a Rekord gombgyár, amely [1960](https://hu.wikipedia.org/wiki/1960)-ig működött. [1933](https://hu.wikipedia.org/wiki/1933)-ban hozták létre az Ardealul olaj-, szappan- és vegyigyárat, amely a kommunizmus alatt is az egyik legfontosabb üzeme maradt. [1960](https://hu.wikipedia.org/wiki/1960)-tól fő termékei az étolaj, az ipari olaj és az olajpogácsa voltak. A [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) előtt ezeken az üzemeken, a papírgyáron és a dohányfermentálón kívül még három téglagyára, három malma és egy vajgyára is működött.

[1936](https://hu.wikipedia.org/wiki/1936)-ban a helyi Törekvés sportegyesület futója, Nemes Ferenc egyedüli atlétaként képviselte [Romániát](https://hu.wikipedia.org/wiki/Rom%C3%A1nia) a [berlini](https://hu.wikipedia.org/wiki/Berlin) olimpián.

[1945](https://hu.wikipedia.org/wiki/1945). [október 25-én](https://hu.wikipedia.org/wiki/Okt%C3%B3ber_25.) vonult be a román és a szovjet hadsereg. A háború után még hat évig határzár alatt állt. [1948](https://hu.wikipedia.org/wiki/1948)-ban egy mindössze néhány évig működő magyar tanítóképzőt, [1952](https://hu.wikipedia.org/wiki/1952)-ben pedig egy magyar líceumot alapítottak, amelyet [1959](https://hu.wikipedia.org/wiki/1959)-ben összevontak a román líceummal.

A kommunizmus évtizedei alatt több új lakótelepet, összesen mintegy ötezer lakótelepi lakást építettek föl. Legfontosabb új ipari üzemei az Unio gépgyár ([1977](https://hu.wikipedia.org/wiki/1977), kazánok, vasöntvények) és a Kraszna bútorgyár ([1972](https://hu.wikipedia.org/wiki/1972)) voltak, de létesült kekszgyár ([1971](https://hu.wikipedia.org/wiki/1971)), fonoda ([1971](https://hu.wikipedia.org/wiki/1971)), kender- és len feldolgozó ([1972](https://hu.wikipedia.org/wiki/1972)), konzervgyár ([1977](https://hu.wikipedia.org/wiki/1977)), tejporgyár ([1977](https://hu.wikipedia.org/wiki/1977" \o "1977)) és cukorgyár ([1986](https://hu.wikipedia.org/wiki/1986)) is. Az [1981](https://hu.wikipedia.org/wiki/1981)-ben alapított juhtenyésztési kutatóközpontban Romániában egyedül foglalkoztak az erdélyi merinó juhfajta nemesítésével.

[1995](https://hu.wikipedia.org/wiki/1995)-ben kapott municípiumi rangot.

**Látnivalók**

[](https://hu.wikipedia.org/wiki/F%C3%A1jl:Saint_Joseph_Calasanctius_church_Carei.jpg)

Római katolikus (volt piarista) templom

* A [Károlyi-kastély](https://hu.wikipedia.org/wiki/K%C3%A1rolyi-kast%C3%A9ly_(Nagyk%C3%A1roly)) a [15](https://hu.wikipedia.org/wiki/15._sz%C3%A1zad)–[16. századi](https://hu.wikipedia.org/wiki/16._sz%C3%A1zad) vár helyén, [Joseph Bitthauser](https://hu.wikipedia.org/w/index.php?title=Joseph_Bitthauser&action=edit&redlink=1) tervei alapján [1794](https://hu.wikipedia.org/wiki/1794)-ben, késő [barokk](https://hu.wikipedia.org/wiki/Barokk" \o "Barokk) stílusban épült. [1847](https://hu.wikipedia.org/wiki/1847)-ben [Ybl Miklós](https://hu.wikipedia.org/wiki/Ybl_Mikl%C3%B3s) végzett benne átalakításokat, 1893–1896 között a szászországi Meinig Arthur tervei alapján, néhol neogótikus stílusú héttornyos, árokkal körülvett lovagvárrá építik át. Elrendezésében és térszervezésében a historizmus reprezentatív tereit követi, illetve továbbviszi a Loire völgyi kastélyok [Andrássy Gyula](https://hu.wikipedia.org/wiki/Andr%C3%A1ssy_Gyula) által terjesztett divatját. A négyzetes belső udvar lefedésével létrejött a mai átrium, ami szintén a historizmus jellegzetességeként, kétszintes központi hallként jelenik meg. Ma városi múzeum, kiállítóterem, 80 ezer kötetes könyvtár és kultúrház működik benne. Középső bástyájának teteje kilátó. 12 hektáros parkja arborétum, mai formájában [1877](https://hu.wikipedia.org/wiki/1877)-ben képezték ki. Legidősebb fája egy [1810](https://hu.wikipedia.org/wiki/1810)-ben ültetett [platán](https://hu.wikipedia.org/wiki/Plat%C3%A1n). Szélén 33 m magas, [1888](https://hu.wikipedia.org/wiki/1888)-ban épült [romantikus stílusú](https://hu.wikipedia.org/wiki/Romantika) víztorony áll. A kastély egykori lovardájában a 80-as és 90-es években mozi működött, majd diszkónak használták, végül a 90-es évek végén összedőlt. Egy részét azóta felújították és ma is lovakat tenyésztenek itt. Gyerekeknek tartanak lovasoktatásokat, továbbá különböző rendezvényekre hintó bérelhető.
* A volt piarista templom eredetileg barokk–[klasszicista](https://hu.wikipedia.org/wiki/Klasszicizmus) stílusban, fogadalmi templomként [1769](https://hu.wikipedia.org/wiki/1769) és [1779](https://hu.wikipedia.org/wiki/1779) között épült, [Franz Sebastian Rosenstingl](https://hu.wikipedia.org/w/index.php?title=Franz_Sebastian_Rosenstingl&action=edit&redlink=1) bécsi építész tervei alapján. A templom a partiumi késő barokk egyházi építészet egyik jelentős példája. Károlyi Antal [Kalazanci Szent József](https://hu.wikipedia.org/wiki/Kalazanci_Szent_J%C3%B3zsef" \o "Kalazanci Szent József) közbenjárásának tulajdonította első gyermeke születését. Fő- és hat mellékoltárának képeit [1778](https://hu.wikipedia.org/wiki/1778)–[1780](https://hu.wikipedia.org/wiki/1780)-ban [Johann Ignaz Cimbal](https://hu.wikipedia.org/w/index.php?title=Johann_Ignaz_Cimbal&action=edit&redlink=1) festette. Berendezésének értékes darabja a [szentélyben](https://hu.wikipedia.org/wiki/Szent%C3%A9ly) álló feszület és a klasszicista [szószék](https://hu.wikipedia.org/wiki/Sz%C3%B3sz%C3%A9k), melynek koronáján a [Szentlélek](https://hu.wikipedia.org/wiki/Szentl%C3%A9lek) galambjának gipsz képe látható. Az [1834](https://hu.wikipedia.org/wiki/1834)-es földrengésben tornya leomlott. [1857](https://hu.wikipedia.org/wiki/1857)–[60](https://hu.wikipedia.org/wiki/1860)-ban [Ybl Miklós](https://hu.wikipedia.org/wiki/Ybl_Mikl%C3%B3s) tervei szerint restaurálták és összekötötték a rendház épületével.

Nagykároly e művészettörténeti szempontból kimagasló kvalitású építészeti emlékkel való gazdagítását főként a [Károlyi család](https://hu.wikipedia.org/wiki/K%C3%A1rolyi_csal%C3%A1d) mecenatúrájának és művészetpártolásának köszönhető. Ők fedezték az építkezés anyagi költségeit, és ők bízták meg a különböző építészeket, pallérokat, mestereket a munkák elvégzésével. Anyagi helyzetük illetve reprezentációs igényük miatt különös gondot fordítottak az építkezés minden részletére, végigkövetve, megszervezve az itt folyó munkálatokat. A Károlyi család mellett meghatározó szerepe volt a templom építéstörténetében a tervrajok készítőjének, Franz Sebastian Rosenstingl bécsi építésznek is. [Károlyi Antal](https://hu.wikipedia.org/wiki/K%C3%A1rolyi_Antal) választása nem volt véletlenszerű, Rosenstingl korának elismert, jelentős életművet maga mögött tudó bécsi építész volt. Szakmai tudását, hozzáértését bizonyítják tervrajzai és a templomhoz készített különféle részletrajzai is.

* A volt piarista rendház [1727](https://hu.wikipedia.org/wiki/1727)-ben épült. Az 1834-es földrengés után 1861 és 63 között, Ybl irányításával újraépítették, 1889-ben pedig emeletet építettek rá. Az épületben jelenleg leány gyermekotthont működtetnek a piarista nővérek.
* A piarista gimnáziumi szárny [1846](https://hu.wikipedia.org/wiki/1846) és [1848](https://hu.wikipedia.org/wiki/1848) között épült. Tanára volt [Acsády Ignác](https://hu.wikipedia.org/wiki/Acs%C3%A1dy_Ign%C3%A1c" \o "Acsády Ignác), [Czirbusz Géza](https://hu.wikipedia.org/wiki/Czirbusz_G%C3%A9za" \o "Czirbusz Géza), [Dugonics András](https://hu.wikipedia.org/wiki/Dugonics_Andr%C3%A1s) és [Révai Miklós](https://hu.wikipedia.org/wiki/R%C3%A9vai_Mikl%C3%B3s), diákja [Ady Endre](https://hu.wikipedia.org/wiki/Ady_Endre), [Simion Bărnuțiu](https://hu.wikipedia.org/wiki/Simion_B%C4%83rnu%C8%9Biu" \o "Simion Bărnuțiu), [Gaal József](https://hu.wikipedia.org/wiki/Gaal_J%C3%B3zsef" \o "Gaal József), [Jászi Oszkár](https://hu.wikipedia.org/wiki/J%C3%A1szi_Oszk%C3%A1r), [Ligeti Antal](https://hu.wikipedia.org/wiki/Ligeti_Antal), [Aurel Popp](https://hu.wikipedia.org/wiki/Papp_Aur%C3%A9l" \o "Papp Aurél) és [Vasvári Pál](https://hu.wikipedia.org/wiki/Vasv%C3%A1ri_P%C3%A1l_(t%C3%B6rt%C3%A9n%C3%A9sz)). Előtte áll Simion Bărnuțiu mellszobra. Az épületben jelenleg a [Kalazanci Szent József Római Katolikus Teológiai Iskolaközpont](https://hu.wikipedia.org/w/index.php?title=Kalazanci_Szent_J%C3%B3zsef_R%C3%B3mai_Katolikus_Teol%C3%B3giai_Iskolak%C3%B6zpont&action=edit&redlink=1" \o "Kalazanci Szent József Római Katolikus Teológiai Iskolaközpont (a lap nem létezik)) működik. Egykori parkjában épült föl a város első lakótelepe, a Republicii-negyed.
* A református templom [1746](https://hu.wikipedia.org/wiki/1746) és [1752](https://hu.wikipedia.org/wiki/1752) között épült, [1792](https://hu.wikipedia.org/wiki/1792) és [1800](https://hu.wikipedia.org/wiki/1800) között átépítették. A templomkertben [Károli Gáspár](https://hu.wikipedia.org/wiki/K%C3%A1roli_G%C3%A1sp%C3%A1r)szobra.
* A görög katolikus templom [1738](https://hu.wikipedia.org/wiki/1738)-ban, egy korábbi fatemplom helyén a ruszin görög katolikusok számára épült, Rácz Demeter, a Károlyiak jószágkormányzója költségén. Sajátos alaprajzának és homlokzatának modellje a [máriapócsi kegytemplom](https://hu.wikipedia.org/wiki/M%C3%A1riap%C3%B3csi_kegytemplom" \o "Máriapócsi kegytemplom) lehetett. Az [1834](https://hu.wikipedia.org/wiki/1834)-es földrengés a mellette álló volt román templommal együtt jelentősen megrongálta. [Ikonosztázának](https://hu.wikipedia.org/wiki/Ikonoszt%C3%A1z) festményei Hippo János munkái [1857](https://hu.wikipedia.org/wiki/1857)-ből.
* Az ortodox templom korábban a román görögkatolikusoké volt és [1752](https://hu.wikipedia.org/wiki/1752)–[1766](https://hu.wikipedia.org/wiki/1766)-ban épült. Falfestményeit [1965](https://hu.wikipedia.org/wiki/1965)-ben Vasile Pascu készítette, üvegablakait pedig [1980](https://hu.wikipedia.org/wiki/1980)-ban helyezték be. Mellette az ortodox esperesség épülete ([1887](https://hu.wikipedia.org/wiki/1887)–[1890](https://hu.wikipedia.org/wiki/1890)).
* A volt vármegyeháza eredetileg az [1830-as években](https://hu.wikipedia.org/wiki/1830-as_%C3%A9vek) épült. Hátsó szárnyában egykor görög katolikus kolostor működött. [1905](https://hu.wikipedia.org/wiki/1905)-ben [szecessziós](https://hu.wikipedia.org/wiki/Szecesszi%C3%B3) stílusban átépítették és kibővítették, majd [1926](https://hu.wikipedia.org/wiki/1926)-ban ismét átépítették. Itt dolgozott vármegyei jegyzőként [Kölcsey Ferenc](https://hu.wikipedia.org/wiki/K%C3%B6lcsey_Ferenc). Ma a Iuliu Maniu Iskolacsoport működik benne.
* Az egykori Arany Szarvas fogadó eredetileg [1805](https://hu.wikipedia.org/wiki/1805)-ben épült. [1846](https://hu.wikipedia.org/wiki/1846)-ban ennek ablakából látta meg Petőfi a parkban sétálgató [Szendrey Júliát](https://hu.wikipedia.org/wiki/Szendrey_J%C3%BAlia" \o "Szendrey Júlia). Az [1850-es években](https://hu.wikipedia.org/wiki/1850-es_%C3%A9vek)[Ybl Miklós](https://hu.wikipedia.org/wiki/Ybl_Mikl%C3%B3s) tervei szerint átépítették, majd a városháza működött benne. Ma határőrlaktanya.
* Az egykori Arany Csillag fogadó [1847](https://hu.wikipedia.org/wiki/1847)-ben épült. Itt találkozott [Petőfi Sándor](https://hu.wikipedia.org/wiki/Pet%C5%91fi_S%C3%A1ndor) [1848](https://hu.wikipedia.org/wiki/1848). [szeptember 7-én](https://hu.wikipedia.org/wiki/Szeptember_7.) a vármegye liberális ifjúságával. Ma az ipari iskolacsoport tanműhelyei működnek benne.
* Az evangélikus templom [1815](https://hu.wikipedia.org/wiki/1815) és [1823](https://hu.wikipedia.org/wiki/1823) között épült.
* A nagyzsinagóga [1890](https://hu.wikipedia.org/wiki/1890)-ben készült el. Mellette az [1866](https://hu.wikipedia.org/wiki/1866)-ban épült kiszsinagóga.
* A Térei utcai (Str. Oborului) zsidó temetőt [1744](https://hu.wikipedia.org/wiki/1744)-ben kezdték használni, igen szép díszes sírkövek találhatóak benne. Az újabb Somos utcai (Str. Șoimului) temetőben is [1800](https://hu.wikipedia.org/wiki/1800)-tól kelteződnek a sírok.
* A volt zárda, leánypolgári és Melinda-árvaház épülete ([1893](https://hu.wikipedia.org/wiki/1893), ma 1. sz. általános iskola) előtt áll [Petrovits István](https://hu.wikipedia.org/wiki/Petrovits_Istv%C3%A1n_(k%C3%A9pz%C5%91m%C5%B1v%C3%A9sz)" \o "Petrovits István (képzőművész)) [1994](https://hu.wikipedia.org/wiki/1994)-ben készült Petőfi-szobra. Petőfi az itteni megyebálon ismerkedett meg [1846](https://hu.wikipedia.org/wiki/1846). [szeptember 8-án](https://hu.wikipedia.org/wiki/Szeptember_8.) Szendrey Júliával.
* A rendőrkapitányság épülete ([1880](https://hu.wikipedia.org/wiki/1880)–[1885](https://hu.wikipedia.org/wiki/1885)) egykor az [Ecsedi Láp](https://hu.wikipedia.org/wiki/Ecsedi-l%C3%A1p) Lecsapoló Társaság székházának adott otthont.
* A városi színház [1907](https://hu.wikipedia.org/wiki/1907)-ben épült, Kopeczek György terve alapján. [1953](https://hu.wikipedia.org/wiki/1953)-ban átépítették.
* A Kaffka Margit utca 4. sz. házának udvarán Kaffka Margit szülőháza, rajta emléktábla.
* A jelenlegi városháza [1911](https://hu.wikipedia.org/wiki/1911)-ben épült és [1940](https://hu.wikipedia.org/wiki/1940)-ig bank működött benne.
* A Jellinech-gyógyszertár [1884](https://hu.wikipedia.org/wiki/1884)-ből, a régi kórházépület [1845](https://hu.wikipedia.org/wiki/1845)-ből való.

Testvérvárosai

* [Orosháza](https://hu.wikipedia.org/wiki/Orosh%C3%A1za), [Magyarország](https://hu.wikipedia.org/wiki/Magyarorsz%C3%A1g) ([1991](https://hu.wikipedia.org/wiki/1991))
* [Nyírbátor](https://hu.wikipedia.org/wiki/Ny%C3%ADrb%C3%A1tor), [Magyarország](https://hu.wikipedia.org/wiki/Magyarorsz%C3%A1g) ([2000](https://hu.wikipedia.org/wiki/2000))
* [Mátészalka](https://hu.wikipedia.org/wiki/M%C3%A1t%C3%A9szalka), [Magyarország](https://hu.wikipedia.org/wiki/Magyarorsz%C3%A1g)

Forrás: https://hu.wikipedia.org/wiki/Nagykároly